text: Tre-For's bestyrelse red stormen af
  02 juli 2010 kl. 07.06
  De 13 kritiske repræsentanter, som havde stillet en mistillidsdagsorden til bestyrelsen, valgte under det ekstraordinære repræsentantskabsmøde i aftes at trække kravet om mistillid.
  Det var bestyrelsens beslutning om at bruge millioner på at sponsere OB, der gav kritik.
  - Vi har lyttet til kritikken og er enige om, at informationsniveauet ikke har været godt nok. Det har vi lovet at gøre bedre, siger bestyrelsesformand Steen Dahlstrøm til Fredericia Dagblad.
  